cyanic-selkie/wikianc huggingface dataset:
Ekorngruppen
Ekorngruppen er en stor underorden av gnagere som omfatter ekornfamilien, syvsoverfamilien og en amerikansk art kalt beverekorn som har sin egen familie. Gruppen kjennetegnes på et spesielt arrangement av tyggemuskelen, som hos ekorngruppen strekker seg utover snuten. Dette er ikke like tydelig hos syvsovere og beverekorn, men genetiske studier har vist at disse gruppene er beslektet.
Foruten de tre nålevende familiene finnes det også utdødde grupper: Allomyidae (muligens beslektet med beverekorn), Mylagaulidae og Reithroparamyidae.
Rashid Sumaila
Rashid Sumaila (født 18. desember 1992) er en ghanesisk profesjonell fotballspiller som spiller for den sørafrikanske fotballklubben Mamelodi Sundowns. Han spiller i forsvar, og er også en del av. Han har spilt for flere andre klubber i sin karriere, blant annet Asante Kotoko og Ebusua Dwarfs fra Ghana.
Han ble tatt ut til Fotball-VM 2014 i Brasil.
Arbeidermesterskapet i fotball
Arbeidermesterskapet i fotball var en fotballturnering som ble arrangert av Arbeidernes Idrettsforbund i årene 1924 til 1939. I 1927 ble finalen grunnet økonomiske problemer utsatt til året etter. Sprint fra Moss er mestvinnende klubb, med seks mesterskap.
Mesterskapet ble stoppet ved utbruddet av den annen verdenskrig, og gikk etter krigen inn i cupen til det sammenslåtte Norges Idrettsforbund.
Basilewskya
Basilewskya er en slekt av billene i delgruppen (underfamilien) Pterostichinae i familiegruppen løpebiller.
Utseende
Middelsstore, avlange, blankt svarte løpebiller.
Utbredelse
Slekten er utbredt i Sør-Afrika.
Tromsø byfogd
Tromsø byfogd var et byfogdembete i Troms. Da Tromsø ble etablert som by i 1794, skulle det ifølge kjøpstadsrettighetene også opprettes et byfogdembete. Det ble imidlertid ikke opprettet et slikt embete da. Inntil videre skulle sorenskriveren og fogden i Senja og Tromsø utføre byfogdforretninger. Eget byfogd- og byskriverembete ble først opprettet ved kgl.res. 16. juli 1838. Byfogden var også dommer, skifteforvalter og rettsskriver på Svalbard (kgl.res. 9. oktober 1925) og Jan Mayen (kgl. res. 11. juli 1930). Fra 1. januar 1964 ble embetsdistriktet utvidet. Det skulle nå omfatte hele Tromsøya. Resten av Tromsø storkommune ble delt mellom Lyngen sorenskriveri (øyene) og Malangen sorenskriveri (fastlandet). Tromsø byfogdembete og Malangen sorenskriveri ble lagt ned ved lov 18. mai 1984 (i kraft fra 1. april 1985). De to embetene ble avløst av Tromsø byrett''. ''Ved lov 15. juni 1990 ble Tromsø byrett og Lyngen sorenskriveri slått sammen til Nord-Troms herredsrett fra 1. juli 1990.
Arkiv
Tromsø byfogdembete sitt arkiv oppbevares ved Statsarkivet i Tromsø.
Paul Jean-Baptiste Poret de Morvan
Paul Jean-Baptiste Poret de Morvan (født 14. april 1777, død 17. februar 1834) var en fransk offiser (brigadegeneral, fransk: Général de brigade). Han kjempet under revolusjonskrigene og Napoleonskrigene.
Tidlig karrière under revolusjonskrigene
Seksten år gammel meldte han seg frivillig og tjenstegjorde i artilleriet under den første koalisjonskrigen. Poret de Morvan ble deretter i 1799 sendt til den franske revolusjonære arméen i Italia. Med grad som adjutant (stabssersjant) ble han han første gang såret i kamp under slaget om Sassello 15. april 1800.
Han ble så forfremmet til sekondløytnant (fransk: Sous-lieutenant) før han ble beordret til å tjenestegjøre i et ekspedisjonskorps til Saint-Domingue (dagens Haiti), hvor han kjempet under den haitiske revolusjon og ble såret i kamp. Etter ekspedisjonskorpsets kommandant, generalmajor (fransk: Général de Division) Charles Leclerc døde var Poret de Morvan blant de som fulgte generalens kiste tilbake til Frankrike. I 1803 ble han forfremmet til løytnant og ble beordret til gardegrenaderene (fransk: 1er Regiment de Grenadiers-à-Pied de la Garde Impériale), en eliteenhet som senere ble keiser Napoléoon Is keisergarde.
Napoleonskrigene
Poret de Morvan fortsatte å tjenestegjøre i keisergarden og deltok i felttogene i 1805-1807 som keiser Napoléons Grande Armée utkjempet under krigene mot den tredje koalisjonen og den fjerde koalisjonen. Han deltok deretter i felttoget i 1809 mot Østerrike, for ettertiden skjent som den femte koalisjonskrigen. I 1810 ble han beordret til Spania for å delta på fransk side i den spanske selvstendighetskrigen (også kjent som halvøykrigen, da Portugal også var involvert) og ble der til året etter. I begynnelsen av 1812 ble han utnevnt til ridder av Det første franske keiserdømme og ett år etter ble han utnevnt til baron.
Under den sjette koalisjonskrigen utmerket han seg i slaget ved Bautzen i mai 1813 og august 1813 ble han utnevnt til brigadegeneral, og gjorde en viktig innsats på fransk side i folkeslaget ved Leipzig, hvor hans styrker dekket den franske arméens retrett. I 1814 var han tilbake i Frankrike og fikk oppgaven med å etablere en ny divisjon av keisergarden, og deltok deretter i kampene i regionen Champagne, hvor han igjen ble såret. Senere på våren deltok han i forsvaret av Paris i månedsskiftet mars-april 1814, mot styrkene til den sjette koalisjonen.
Under de hundre dagene i 1815 etter Napoléon Bonapartes flukt fra Elba sluttet general Poret de Morvan seg til Napoléons styrker og han fikk kommando over keisergardens 3. grenaderregiment (fransk: 3e Regiment de Grenadiers-à-Pied de la Garde), det besto av to bataljoner, med totalt 1 164 offiserer og menige. Under det korte franske felttoget i Det forente kongeriket Nederlandene (dagens Belgia) ledet general Poret de Morvan sine menn i kamp i slaget ved Ligny. Deretter ledet han direkte første bataljon under det siste angrepet fra keisergarden i slaget ved Waterloo. I frontlinjen under det store slage ble Poret de Morvan og hans menn bemerket for deres innsats, men ble også utsatt for morderisk ild fra fiendens artilleri og musketter, noe som førte til en tapsrate på 58 % for hele regimentet for slaget.
Død og utmerkelser
General Poret de Morvan døde den 17. februar 1834, 56 år gammel og er begravet på gravlunden Père Lachaise i Paris.
Navnet Poret de Morvan er innskrevet under Triumfbuen i Paris.
Spotted dick
Spotted dick er en dampkokt eller bakt pudding som er populær i Storbritannia. Den består av ister og tørket frukt (som oftest korinter), og blir vanligvis servert med vaniljesaus. Ordet spotted («flekket» eller «prikket») spiller tilbake på de tørkede fruktene. Dick kan ha blitt avledet fra ordet pudding (via uttalevarianter som puddink og puddick) eller fra de engelske ordene dough (deig) eller dog (hund). Den samme desserten med plommer istedenfor korinter blir ofte kalt Spotted dog, som er et populært navn på engelske puber og restauranter.
Sykehusdirektørene ved NHS Trust i Gloucestershire ga puddingen i 2001 nytt navn, da det engelske ordet dick er et vulgært uttrykk for det mannlige kjønnsorgan. Det samme gjorde de gastronomiansvarlige i Flintshire County Council i 2009. I Gloucestershire ble navnet imidlertid endret tilbake i året derpå, 2002. Flintshire County Council reverserte reformen efter kun noen uker. Den tradisjonelle puddingen er en vanlig rett på britiske sykehusmenyer.
Aleix Gómez
Aleix Gómez Abelló (født 7. mai 1997 i Sabadell) er en spansk profesjonell håndballspiller, som er kantspiller for den spanske håndballklubben og det spanske håndballandslaget.
Tigrane
Akt en
Dronning Tomiri (Tomyris i Herodot) har to sønner. En har blitt kidnappet og brakt til den armenske fyrsten Tigrane. Den andre har blitt drept av Ciro, kongen av Persia. For å hevne hans død, har Tomiri kjempet og beseiret Ciro ved hjelp av Policare og Doraspe. Til gjengjeld for deres hjelp, har hun lovet å gifte seg med en av dem, men hun er motvillig til å ta en avgjørelse ettersom hun er tiltrukket av Tigrane, en kommandant i den allierte hæren, uvitende om at han er hennes sønn. Ciros datter, Meroe, er også forelsket i Tigrane og ankommer Tomiri hoff i forkledning, oppsatt på å hevne sin far. Tomiri overlater til Tigrane å velge ektemann for henne. Han sier at den av de to kongene som slår ham i kamp vil vinne Tomiri hånd. Policare og Doraspe konspirerer mot Tigrane.
Akt to
Tomiri forsoner de to kongene og Tigrane. Meroe er i ferd med å drepe Tomiri mens hun sover når hun blir forhindret av Tigrane. Han blir overrasket med Meroe dolk i hånden og blir anklaget for å prøve å myrde Tomiri, men er uvillige til å avsløre sannheten fordi det ville sette Meroe i fare. Tigrane blir dømt til døden.
Akt tre
Ettersom Tigrane står overfor henrettelse, avslører Meroe sin sanne identitet. Hun blir ført bort i lenker og Tigrane blir satt fri. Sannheten om Tigrane sin herkomst blir endelig oppdaget og Tomiri blir gjenforent med sønnen sin. Hun benåder Meroe og tillater henne å gifte seg med Tigrane mens dronningen selv velger Policare som sin ektemann.
Verdenscupen i alpint 2019/20 — Utfor menn — Wengen
Utforrennet i Wengen 2020 ble grunnet kraftig snøfall natt til lørdag forkortet med start fra samme sted som kombiutforrennet på fredag.
Eksterne lenker
Offisiell resultatside
Linux Security Modules
Linux Security Modules (LSM) er et rammeverk som tillater Linuxkjernen å støtte et mangfold av datasikkerhetsmodeller uten å favorisere noen enkelt implementasjon. Rammeverket er lisensiert under GNU General Public License og ble standard i versjon 2.6 av Linuxkjernen. AppArmor, Security-Enhanced Linux, Smack, TOMOYO Linux og Yama er for tiden de aksepterte moduler i kjernen.
Louise Laursen
Louise Klingenberg Laursen (født 27. juni 1988 i Taastrup) er en dansk bueskytter, som ble tatt ut til sommer-OL 2012, både individuelt og som del av det danske tremannslaget. Hun deltok også individuelt ved OL 2008 i Beijing.
4015 Wilson–Harrington
4015 Wilson–Harrington, også kjent som Wilson–Harringtons komet, er en asteroid og komet. Den ble første gang oppdaget i 1949 av Albert George Wilson og Robert G. Harrington ved Palomar Observatory, men det ble bare tatt tre bilder og derfor kunne ikke omløpsbanen beregnes.
19. november 1979 oppdaget E.F. Helin det som syntes å være en asteroide som krysser Mars' bane, også dette ved Palomar Observatory. Den fikk da den tilfeldige betegnelsen 1979 VA. Når nye observasjoner ble gjort i 1988 fikk asteroiden et nummer (4015). I 1992 hadde man samlet inn tilstrekkelig med data til å beregne en mer eksakt omløpsbane, og man kunne da også konstatere at kometen fra 1949 var det samme objektet.
Objektet har sin omløpsbane så nære som 7 millioner km. unna. Så nærme kommer den imidlertid ikke spesielt ofte. I 2039 og 2082 vil objektet være 16 millioner km unna på det nærmeste.
Peter Alberg Holm
Peter Alberg Holm (24. mai 1823 i Kvívík på Færøyene, død 2. mai 1892 i Gamtofte på Fyn i Danmark) var en dansk luthersk prest, salmedikter og sakprosaforfatter.
Han var sønn av sogneprest Niels Lassen Holm og hustru Johanne Joensdatter i Kvívík. Faren var nordjyde, moren var færøysk. Selv var han gift to ganger. Han ble sendt til Danmark i 1832, og tok studentereksamen i 1841 og teologisk embedseksamen i 1847. Han ble adjunkt i Aarhus i 1849, før han i 1855 begynte i tilsvarende stilling i Roskilde. Alberg Holm var sogneprest i Vetterslev og Høm utenfor Ringsted 1862–1869, i Dalum utenfor Odense 1869–1880 og i Gamtofte utenfor Assens fra 1880.
«Han nærte stor kjærlighet til og interesse for Færøyene», beskrev sogneprest og kulturhistoriker Vilhelm Bang. Alberg Holm besøkte Færøyene sommeren 1844, og utgav blant annet Skildringer og Sagn fra Færøerne i 1856. Fra hans hånd kom også salmer, bønner og artikler om religiøse, språklige og naturvitenskapelige emner for dagspressen og tidsskrifter.
Hans søster Emilie Holm giftet seg med kongsbonde Hans Peter Weihe i Lamba og fikk sønnen Lassen Weihe, senere lagtingsmann. Hans niese Elisabeth (Bette) Holm giftet seg med Djóni í Geil og fikk sønnen Petur Alberg, som ble oppkalt etter ham. Petur Alberg er mest kjent for å ha komponert Færøyenes nasjonalsang, «Tú alfagra land mítt».
Styrepitrix
Styrepitrix er en slekt av biller som tilhører familiegruppen bladbiller (Chrysomelidae).
Utbredelse
Arten er kjent fra El Salvador.
Maria Strømme
Maria Strømme (født 7. april 1970 i Svolvær) er en norskfødt fysiker virksom i Sverige. Hun er professor i nanoteknologi ved Uppsala universitet. Hun er både svensk og norsk statsborger.
Strømme er utdannet sivilingeniør og har studert fysikk i USA og Polen. Hun har doktorgrad i faststoffysikk fra Uppsala universitet, der hun disputerte i 1997. I 2004 fikk hun professorstolen i nanoteknologi i Uppsala.
Kunnskapsdepartementet har oppnevnt henne som styremedlem ved Norges teknisk-naturvitenskapelige universitet for styreperioden 1. august 2017 til 31. juli 2021.
Molopinus
Molopinus er en slekt av løpebiller.
Utseende
En middelsstor, avlang, blankt svart løpebille.
Utbredelse
Arten er utbredt på Madagaskar.
Snåsa historielag
Snåsa historielag er et lokalhistorisk lag for Snåsa kommune, Nord-Trøndelag.
Laget utgir årsskriftet Kumur. Ordet Kumur er dialekt for knuppene på fjellbjørka. Målet er å ta vare på minner om det som skjer og har skjedd i arbeid og åndsliv i bygda. Det første heftet ble utgitt i 1980. Historielaget har et betydelig lager av utgitte Kumur og andre bøker som angår Snåsa. Blant annet gav de i 2014 ut en billedbok for Snåsa med bilder eldre enn 1950.
Podaltica
Podaltica er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Senticaudata
Senticaudata er en stor og artsrik gruppe eller underorden av amfipoder. Den er en av i alt fire kjente underordener av tangloppe-ordenen (Amphipoda), og med sine minst 5 000 arter er Senticaudata den mest tallrike av de fire undergruppene, sammen med Gammaridea (ca. 4 000 arter). Senticaudata-gruppen kan deles inn i undergrupper utfra ulike kriterier og egenskaper, for tiden 6 infraordener med 22 overamilier og totalt 95 familier. Denne typen inndelinger er omstridt, men databasene World Register of Marine Species (WoRMS) og World Amphipoda Database opererer med seks såkalte infraordener under Senticaudata.
Rut Tellefsen
Rut Tellefsen (født Rut Fredriksen 23. august 1930 i Malvik) er en norsk skuespiller.
Podaltica
Utbredelse
Arten er kjent fra El Salvador.
Rut Tellefsen
Rut Tellefsen debuterte på Det norske teatret som Kristin i dramatiseringen av Sigrid Undsets romanverk Kristin Lavransdatter i 1956, og har siden vært en bærende kraft innen norsk teater. Tellefsen har blant annet spilt Dronning Elisabeth i Maria Stuart, tittelrollen i Sarah Bernardt og Moren i Bobby Fischer bor i Pasadena. Hun har også framstilt Johanne Luise Heiberg i Enquists drama Från regnormarnas liv. Hun har tallrike Ibsenroller bak seg, som Rita Allmers i Lille Eyolf, tittelrollen i Hedda Gabler, Mor Aase i Peer Gynt, Aline i Bygmester Solness og Brands mor i Brand. Hun var med i episodene «I vranglås» og «Den store eldretreffen» i den norske komedieserien Mot i brøstet som ble skrevet av Tore Ryen og gikk på TV2 fra 1993 til 1997. Hun har også hatt større oppgaver på film og i TV.
Senticaudata
Gruppens arter lever som andre krepsdyr ofte i havet, men har antakelig enda flere arter i ferskvann. De er bentiske bunndyr som kjennes på avvikende morfologi i halepartiet - ved at de har tydelig synlige tråd- eller fjærspiler (setae) ytterst på første og andre haleskjell (uropod).
Rut Tellefsen
Hun har, sammen med datteren Pia Tellefsen vært en drivkraft for å få opp Henrik Wergelands skuespill De sidste Kloge som turneforestilling i Wergelandåret 2008. Premieren fant sted på Akershus festning 28. juni 2008.
Senticaudata
I 2003 ble flere familier av underorden Gammaridea først flyttet sammen med den tidligere underorden Caprellidea inn i en ny underorden: Corophiidea. Men i 2013 ble det foretatt en omfattende revisjon hvor svært mange overfamilier og familier av Gammaridea, særlig ferskvannsgrupper, ble flyttet sammen med hele Corophiidea og dannet en ny underorden - Senticaudata, hvor det ble opprettet en egen infraorden kalt Gammarida. Senticaudata ble altså opprettet av Lowry & Myers i 2013 som ledd i reorganiseringen av taksonomien til høyere krepsdyr.
Rut Tellefsen
Æresbevisninger
Tellefsen ble i år 2000 utnevnt til ridder av St. Olavs Orden og har mottatt Teaterkritikerprisen, Per Aabels ærespris, Amandaprisen og Aase Byes legat.
Senticaudata
I denne gruppen inngår heretter en rekke av de familiene som tidligere var en del av Gammaridea-gruppen. Blant gruppene som ble flyttet over var for eksempel familiene Gammaridae og Talitridae (tangloppefamilien). Totalt 17 overfamilier og 71 familier ble enten eliminert eller flyttet inn i Senticaudata.
Gruppens taksonomi
En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Fatau Dauda
Fatau Dauda (født 6. april 1985) er en ghanesisk profesjonell fotballspiller som spiller for den sørafrikanske fotballklubben Orlando Pirates. Han spiller som målvakt, og er også en del av. Han har spilt for flere andre klubber i sin karriere, blant annet Ashanti Gold og Okwawu United fra Ghana.
Han ble tatt ut til Fotball-VM 2014 i Brasil.
Multivers
Multivers eller metaunivers er et hypotetisk utvalg av uendelig eller endelig mulige universer som sammen utgjør alt som eksisterer, samt de lover, rom, tid, masse og energien som beskriver disse. De forskjellige universene innen multiverset kalles parallelle universer eller alternative universer.
Multivers innen fysikken
Albert Einstein tenkte at fysikken var lovmessig og at lovene hang sammen i en naturlig orden. Data, blant annet fra LHC, har gjort at flere fysikere nå er i tvil om fysikkens «naturlighet», og strengteorien, og i særdeleshet M-teorien åpner for minst ti dimensjoner, og åpner for eksistensen av flere universer. Teorien om supersymmetri forventet en Higgs-partikkel rundt 90 GeV/c² og ikke over 130 GeV/c², mens en tung Higgs ville tyde på "unaturlighet" og styrke idéen om multiverser. Higgs-boson viste seg å være 125 GeV/c², litt tyngre enn håpet for tilhengere av supersymmetri, og litt for lett til å styrke hypotesen om multivers.
Hvorvidt multiverser er mest av filosofisk art eller faktisk kan anses som naturvitenskap er en pågående debatt, mest fordi hypotesen ikke er falsifiserbar. Stephen Hawking har sagt at det i fremtiden kan bli bevist at det finnes multiverser, og mange har samme syn. Kritikere som professor Paul Davies i SETI har sagt at multivers-teorien er kledd i vitenskapelig språk, men er i essens et troens sprang. Professor Paul Steinhardt ved Princeton kaller multivers-teorien for "Theory of Anything".
Multivers innen litteraturen
Konseptet multivers har blant annet vært brukt av flere science-fictionforfattere for enten å delforklare en modell for tidsreiser eller for det å havne i en ny dimensjon, der utviklingen ikke har foregått helt slik som vår historie viser. Ikke alle fortellinger som bygger på alternative universer er multiversale.
Slike universer har vært hypotetisert om fra den amerikanske filosofen og psykologen William James lanserte termen i 1895, og innenfor så forskjellige grener som kosmologi, fysikk, astronomi, religion, filosofi og science fiction. Alt etter kontekst er brukt benevnelser som alternative universer, kvantumuniverser, gjennomtrengelige dimensjoner, parallelle dimensjoner, parallelle verdener, alternative virkeligheter, alternative tidslinjer og dimensjonale plan blant andre.
En vanlig forutsetning er at universets utvikling har hatt et felles startpunkt, men at alle hendinger med mere enn ett utfall resulterte i at utviklingen fortsatte slik vår tidslinje kan beskrives per i dag, og samtidig og parallelt med andre alternativer. Dermed vil en få parallelle utviklinger som en kan tenke seg lik sider i en bok som stadig får nye sider.
Noen forfattere har brukt sideanalogien for å beskrive at mennesker kan havne på «feil side», og altså i et annet univers, der for eksempel Napoleon døde som ung, eller Tyskland gikk seirende ut av en verdenskrig. Andre, eksempelvis Poul Anderson har brukt dette som opplegg for dannelse av et tidspoliti, der agenter sendes enten som observatører, eller direkte påvirkningsagenter for et fremtidssamfunn som bare kan eksistere hvis utviklingen i vår tidslinje forblir som vist i historien. (Større avvik i utide som for eksempel at Romerriket erobret hele Europa ville forskyve så mye utvikling at dette ikke må få skje). Andersons tidsmaskin beskrives som avansert bruk av blant annet en möbiusstrimmel
Den mest ekstreme bruken av begrepet er trolig av Robert Heinlein, som i romanen The Number of the Beast skriver om en professor som finner en måte å reise i kombinasjoner av seks dimensjoner, hvorav ganske mange er eventyrverdener og verdener/universer som er oppfunnet av fantasy- og scifi-forfattere.
Parallelle universer er et tema også i ungdomsromanen Sofies verden.
PELbO
PELbO er et norsk band fra Trondheim. Bandet spiller musikk som henter elementer fra elektronika, jazz, rock og andre sjangere.
Bandet debuterte med albumet PELbO som ble utgitt 1. mars 2010 på plateselskapet Rhinoprod. For albumet ble de nominert til Spellemannprisen 2010 i åpen klasse.
I 2011 ble trioen utpekt som NTNU-jazzambassadør, en tittel som årlig tildeles en jazzartist eller -gruppe som på en fremragende måte fungerer som ambassadør for NTNU og jazzmiljøet i Trondheim.
Moskovskijstasjonen
Moskovskij-stasjonen (russisk:, Moskovsky vokzal), også kalt Moskvastasjonen, er en sentral jernbanestasjon ved Nevskij prospekt og Vosstanija-plassen i St. Petersburg, med en lett gjenkjennelig nyrenessantisk bygningsfasade. Stasjonen er endestasjon for St. Petersburg–Moskva-jernbanen og andre jernbanelinjer fra det sentrale og sørlige Russland, Sibir, Øst-Ukraina og Krim.
Stasjonen ble oppført i 1844-51 av arkitekt Konstantin Thon. Fasaden har to etasjer med korintiske søyler, og er toppet med et to-etasjers klokketårn. Stasjonens interiør ble rekonstruert i 1950-52 og 1967, men fasaden forble uforandret. En Lenin-byste på en høy pidestall ble samtidig satt inn i hovedhallen, men denne ble i 1993 erstattet av en bronsebyste av Peter den store.
Drouetius
Drouetius er ei slekt med snutebiller. De er endemiske for Azorene der de finnes på alle hovedøyene unntatt Santa Maria.
Pachybatenus
Pachybatenus er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt i Afrika (Mosambik).
Oreinodera
Levevis
Både larvene og de voksne (imago) billene lever av å spise blad på næringsplanten.
Utbredelse
Arten er kjent fra El Salvador.
Babycare
Babycare er en landsdekkende norsk butikkjede som selger barneutstyr. Den ble etablert i 1993 og bestod i 2012 av 65 butikker. Hovedkontoret ligger i Vågsbygd i Kristiansand.
Kjeden hadde tidligere navnet Babyspesialiteten, men endret til Babycare i 2006.
Eiksmarka skole
Eiksmarka skole er en offentlig barneskole for 1.-7. trunn på Eiksmarka i Bærum. Skolen har 576 elever. Rektor er Mari Amundsen.
I samarbeid med Rikskonsertene ga skolen i 2010 ut barneplaten Jeg vil bygge mitt land. For albumet ble de nominert til Spellemannprisen 2010 i klassen barneplater.
Mohammed Rabiu
Mohammed Rabiu (født 31. desember 1989) er en ghanesisk fotballspiller som fra 31. desember 2020 er klubbløs.
Han spiller som defensiv midtbanespiller, og er også en del av. Han har spilt for flere andre klubber i sin karriere, blant annet Évian og Xerez.
Han ble tatt ut til Fotball-VM 2014 i Brasil.
Franziska Lebrun
Franziska Dorothea Lebrun-Danzi (1756–1791) var en tysk sopran, pianist og komponist.
Bakgrunn
Franziska Danzi var datter av hoffmusikeren Innocenz Danzi (rundt 1730–1798). I likhet med broren Franz Danzi fikk hun den første sangundervisning av faren, senere formodentlig av primadonnaen ved Mannheimer Hofoper, Dorothea Wendling, kanskje også av tenoren og familievennen Pietro Sarselli. Undervisning i komposisjon fikk hun av Georg Joseph Vogler.
Seksten år gammel ble hun medlem av hoffkapellet i Mannheim. Hun debuterte som Rosina i L'amore artigiano av Florian Leopold Gassmann på kurfyrst Karl Theodor av Bayerns sommersted i Schwetzingen. Mai 1778 giftet hun seg med obovirtuosen Ludwig August Lebrun. Da Karl Theodor flyttet residensen til München etter at kurfyrst Maximilian III Josef av Bayern døde, fulgte det unge paret med og fikk byens Cuvilliés-Theater som base.
Sangerinne, musiker
Franziska Lebrun hadde gjesteopptredener ved flere kjente operahus i Europa og kunne glede seg over entusiastisk mottakelse i Milano, Paris, London, Wien, Praha, Napoli, München og Berlin. Franziska og Ludwig August Lebrun ble berømte for et perfekt vokalt og instrumentalt samspill, og en rekke komponister æret dem ved å skrive arier med obligat obo, eksempelvis Ignaz Holzbauer i Günther von Schwarzburg (1777), Antonio Salieri i L’Europa riconosciuta (1778) og Georg Joseph Vogler i Castore e Polluce (1787).
Ludwig August døde i desember 1790. Kurfyrsten betalte Franziska rundelig for å sikre henne og de to døtrene livsopphold, men hun måtte avbryte et engasjement ved Königliche Hofoper etter noen få forestillinger, og døde allerede i mai 1791, bare 35 år gammel.
Franziska Lebrun var en av de mest feirede sangerinner i sin tid, hun hadde en ren, vakker og omfangsrik stemme som uten problemer nådde trestrøken F, og hun vakte oppsikt gjennom sitt dramatiske talent og sceniske nærvær.
Hun var også en berømt klaverspiller, og gjennom publiserte klaverduoer og -trioer viste hun seg som en utmerket komponist. Få av hennes verk er bevart, men dagens publikum kan gjøre seg kjent med noen sonater for fiolin og klaver som foreligger i ulike publikasjoner og innspillinger. Franziska Lebrun er en av få anerkjente kvinnelige komponister fra en tid da det ble forventet at kvinnelige musikere begrenset seg til sang og klaverspill.
Etterkommere
Franziska og Ludwig Augusts to døtre ble begge velkjente musikere: (1783–1855) fikk suksess som operasanger og skuespiller, og søsteren, Sophie Dulcken (1781-1863) var en velkjent pianist og komponist. Sophies tre døtre, Violande, Fanny og Louise, ble alle kjente musikere, mens Rosies datter Charlotte ble skuespillersubrette ved Münchner Hoftheater.
Bogidiellidira
Bogidiellidira er en parvorden som tilsvarer infraordenen Bogidiellida, en Senticaudata-gruppe av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i betydelig grad i ferskvann, men vi finner også arter i havet.
Artūrs Šilovs
Artūrs Šilovs (født 22. mars 2001) er en latvisk profesjonell ishockeyspiller som er under kontrakt for Vancouver Canucks i National Hockey League (NHL) og som for tiden spiller for farmerlaget Abbotsford Canucks i AHL (AHL). Han ble draftet av Canucks som nummer 156 i sjette runde av NHL-draften i 2019.
Internasjonalt har Šilovs representert Latvia ved to VM-turneringer og på aldersbestemte landslag. Han debuterte på A-landslaget ved VM i 2022 som andremålvakt, men erstattet førstemålvakt og NHL-veteran Elvis Merzļikins i mål i løpet av turneringen og ble vurdert til å ha spilt betydelig bedre enn Merzļikins. Han endte turneringen med en redningsprosent på 95,2%. Under VM i 2023 i Riga startet han igjen turneringen som andremålvakt men steppet inn for å avløse Ivars Punnenovs tidlig i første kamp av turneringen. Šilovs’ målvaktsspill ledet Latvia hele veien til bronsefinalen hvor de vant en historisk bronsemedalje ved å slå USA. Šilovs ble kåret til turneringens mest verdifulle spiller (MVP), turneringens beste målvakt og uttatt på turneringens allstar-lag.
Tazana Kamanga-Dyrbak
Tazana Mikkel Kamanga-Dyrbak (født 12. januar 2002) er en dansk friidrettsutøver. Han vant 200 meter under Nordisk juniormesterskap i friidrett 2018.
Sesongen 2018
I Copenhagen Open fikk han sølv på 100 meter med tiden 10,65, og han vant 100 meter under Världsungdomsspelen i Göteborg. I U18-EM i friidrett 2018 kom han på sjetteplass på 100 meter og fjerdeplass på 200 meter. Han deltok i Nordisk juniormesterskap i friidrett 2018, og fikk der to medaljer. Individuelt vant han 200 meter, med ny personlig rekord på 20,99 sekunder, og han deltok på Danmarks stafettlag som vant 4 x 100 meter stafett.
Han representerte Sparta AM under Europacupen i friidrett for klubblag (Junior U20), og vant der både 100 og 200 meter. Han satte der personlig rekord på 100 meter, med 10,58 sekunder. Han representerte Danmark under Sommer-OL for ungdom 2018, og kom der på fjerdeplass på 200 meter.
Språkbank
En språkbank er en digital samling av språklige råvarer og verktøy som er nødvendige for å lage språkteknologiske tjenester og produkt med tale og tekst. Fra banken vil man kunne få tekst, tale, leksikalske data, terminologi og verktøy for språkteknologisk bruk.
Norsk språkbank
Norsk språkbank ble etablert i 2010 under Nasjonalbiblioteket med hjemmel i «Handlingsplanen for norsk språk og IKT» og St.meld. nr. 35 (2007–2008) «Mål og meining».
Jan Sigve Tjelta
Jan Sigve Tjelta (født 5. februar 1958) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Sola kommune.
Chalatenanganya
Chalatenanganya er en slekt av biller som tilhører familiegruppen bladbiller (Chrysomelidae).
Utseende
En liten (ca. 4 millimeter), avlang, blankt svart jordloppe. Antenner og bein er brune.
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt fra Mexico i nord til Venezuela i sør.
The Move
The Move var et av de fremste og mest betydningsfulle engelske band på 1960-tallet. Bandet oppsto i Birmingham ved at frontfigurene fra bandene Carl Wayne and the Vikings, the Nightriders og the Mayfair Set gikk sammen om å danne et nytt band. Bandets navn, The Move, gjenspeiler nettopp dette at medlemmene flyttet over fra andre band. Lederen var gitaristen, sangeren og låtskriveren Roy Wood, som komponerte de fleste av gruppens hitsingler. I de fem årene de konsentrerte seg om popmusikk, hadde de ni topp 20-plasseringer. Senere drev de The Move som vekselbruk med Electric Light Orchestra og konsentrerte seg stadig mer om symfonisk rock. Det var først helt på slutten av karrieren at satset på turnevirksomhet i USA. Likevel regnes gruppen for å ha innflytelsesrik og ha påvirket rockemusikken også på den andre siden av Atlanten.
The Move var særlig påvirket av The Beatles, Motown-sounden og amerikanske «West Coast»-band. Roy Wood, trommeslager Bev Bevan, bassist Chris «Ace» Kefford, sanger Carl Wayne og gitarist Trevor Burton fikk hurtig ry for å være blant Englands dyktigste og mest underholdende liveartister. Senere kom de til å legge mer vekt på studioarbeid, og det var trioen Wood, Bevan og gitarist/keyboardist Jeff Lynne som omformet The Move til Electric Light Orchestra.
Singler
Note: "Do Ya" (B-side på "California Man" single – 1972 US #93 Billboard Pop Singles; 1974 UK; 1976 – gjeninnspilt av ELO)
Fredrikstad Fotballklubb i 1990
Fredrikstad Fotballklubb spilte sesongen 1990 i 2. divisjon avdeling B, som da var det nest øverste nivået i norsk fotballs ligasystem. Laget endte sesongen på åttendeplass på tabellen. Alle lagets hjemmekamper ble spilt på Fredrikstad stadion.
Spillere på landslag
Kun landskamper spilt mens klubbsesongen pågikk er medregnet. <p style="font-size:1.2em;font-family:sans-serif;font-weight:bold;line-height:1.6;"> Norge G15
Gerhard Herzberg
Gerhard Herzberg (født 25. desember 1904 i Hamburg, død 3. mars 1999 i Ottawa i Ontario) var en tysk-kanadisk kjemiker og fysiker. I 1971 mottok han Nobelprisen i kjemi.
Hydrogenmotorvei
En hydrogenmotorvei beskriver en veistrekning der det er etablert fyllestasjoner for hydrogen slik at hydrogendrevne kjøretøy kan fylle drivstoff langs traseen. Konseptet hydrogenmotorveg ble lansert tidlig på 2000-tallet for å promotere hydrogen som drivstoff. Det ble lansert hydrogenmotorveger i California, British Columbia, Japan og Norge, men ingen av disse ble bygd ut etter de planene som var lagt. I dag er konseptet forlatt og en satser i stedet på regionvis utbygging av hydrogenstasjoner.
I Norge ble det startet et prosjekt (HyNor) for å etablere en hydrogenvei mellom Oslo og Stavanger i 2003. Målet var å opprette et sammenhengende nettverk av fyllestasjoner mellom de to byene for å legge grunnlaget for hydrogen som drivstoff for transportsektoren i Norge. Planen var å bygge fyllestasjoner i Oslo, Drammen, Grenland, to på Agder, og Stavanger med forlengelse til Bergen. . Prosjektet resulterte i etablering av fire stasjoner på Økern i Oslo (2009), Lier i Drammen (2009), Herøya i Porsgrunn (2007) og Forus i Stavanger (2006), og ble drevet av Statoil. Vegen ble offisielt åpna i 2009. Anlegget i Oslo produserte hydrogenet ved hjelp av en elektrisk hydrolysør. I Drammen ble biogass fra avfallsanlegget på Lindum reformert til hydrogen. Stasjonen i Grenland var basert på industriell overskuddsgass fra PVC-fabrikken på Herøya. En ombygging av denne stasjonen i 2014 medførte fullautomatisering av hydrogenfyllingen.
I 2011 trakk Statoil seg fra sitt hydrogenengasjement etter 5 års drift av anlegget i Stavanger. Selskapet mente hydrogen var for lite lønnsomt til at det kunne forsvare fortsatt drift av stasjonene. Selskapet Hyop AS overtok driften av stasjonene i Oslo, Drammen og Porsgrunn, mens stasjonen i Stavanger ble stengt. Stasjonen i Drammen ble flyttet til Gardermoen i 2015. I 2018 gikk imidlertid Hyop konkurs med følge av at alle stasjonene ble stengt.
Johnny Espen
Johnny Espen (født Johannes Bergesen Espetvedt 6. februar 1894 i Meland, død 18. september 1966) var en norsk bokser også kjent som Jack Espin i USA.
Espen utvandret til USA sammen med sin bror. Han begynte der sin profesjonelle karriere i 1916 og bokset 9 kamper frem til 1918 i tungvekt. Han hadde 2 seire, en uavgjort og 6 tap på disse kampene. Tilbake i Norge fortsatte han med boksing og tapte NM-finalen i middelvekt mot Georg Brustad i 1919. I 1921 tapte han en kamp for den skandinaviske tittelen mot danske Chic Nelson, etter at han fikk et stygt kutt. Han fortsatte å bokse frem til 1930 og endte med 31 profesjonelle kamper.
Johannes Espetvedt var sønn av Berge Daniel Monsen Espetvedt (f. 1865) og Inga Johannesdatter Mjaatvedt (f. 4. juli 1862). Han var han farfar til friidrettsutøveren Anne-Beth Hoven, født Espetvedt. Han ble etter hvert en kjent karakter i Bergen. Han gikk ofte morgenturer i byen kledd i sort dress, hatt og spaserstokk, og ble omtalt som «Kongen av Ole Bulls plass».
Håkon Helgøy
Håkon Helgøy (født 10. oktober 1947) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Hjelmeland kommune.
I perioden 1985–93 var Helgøy vararepresentant til Stortinget for KrF i Rogaland. Han møtte i alt seks dager.
Blow! (album)
Blow! er et musikkalbum med Morten Halle, Jon Eberson, Bjørn Kjellemyr & Finn Sletten. Albumet ble utgitt i 1990.
Henrik Ager-Hanssen
Henrik Julius Ager-Hanssen (født 21. juni 1930 i Stavanger, død 17. november 2004 samme sted) var en norsk industrileder med bakgrunn i det norske forskningmiljøet på Institutt for atomenergi (IFA) som i dag heter Institutt for energiteknikk (IFE). Ager-Hanssen hadde en framtredende rolle i det internasjonale energimiljøet gjennom mer enn 40 år.
Ungdomstiden
Ager-Hanssen vokste opp i Stavanger der hans far var lektor. Etter examen artium ved Kongsgård skole i Stavanger i 1949 begynte han ved Forsvarets forskningsinstitutt (FFI) som en del av militærtjenesten. Her møtte han Finn Lied som da var avdelingsdirektør ved instituttet.
Interesse for energi og teknikk fikk Ager-Hanssen tidlig igjennom sin far, matematiker Christen Krogh Flørenes Ager-Hanssen (1893–1962). Han mente at energi er for vårt samfunn hva blodet er for kroppen. Samfunnet ville alltid ha behov for energi. Det gjorde at Ager-Hanssen begynte å interessere seg for energispørsmål.
Utdannelse
Ager-Hanssen utdannet seg som kjernefysiker ved Universitetet i Oslo og L'Universite de Louvain i Belgia. Senere også innen atomenergiteknologi ved New York University hvor han ble «Master of Nuclear Engineering» i 1956. Ager-Hanssen var blant de første i verden som fikk en formell utdannelse i atomenergi
Undervisning i New York
Etter utdannelsen i USA, i perioden fra 1956–1957, underviste han i atomenergi ved New York University. Senere også som assisterende professor ved universitetet.
The Pickle Barrel Experiment
1956 gjennomførte Lyle Benjamin Borst og Ager-Hanssen eksperimentet «The Pickel Barrel Experiment». Borst og Ager-Hanssen benyttet overskuddsuran fra et beredskapslager i en eksperimentell gitterordning. Dette ble installert i et olivenfat. Eksperimentet ble kjent som «Pickle Barrel» og ble senere utstilt på Smithsonian Museum i Washington som eksempel på den første undervisning av en «Subcritical Reactor».
Institutt for atomenergi (IFA)
Etter Ager-Hanssens utdannelse og erfaring av undervisning i atomenergi ble han hentet hjem til Norge og Institutt for atomenergi av Gunnar Randers som ved den tiden ledet instituttet. Her fikk Ager-Hanssen først stilling som forsker, så forskningssjef og dernest som teknisk direktør. Institutt for atomenergi (IFA) ble i 1948 etablert som en sivil avlegger fra Forsvarets forskningsinstitutt med Gunnar Randers som øverste direktør. Randers ledet instituttet i perioden fra 1948 til 1968. I perioden 1947–1951 fikk instituttet mer offentlig støtte enn all annen naturvitenskapelig forskning i Norge. Som konsekvens av sin lange erfaring innen energiområdet samt sin kunnskap om instituttet, ble Ager-Hanssen i perioden 1985–1992 styreformann for IFE.
JEEP I og JEEP II
Norges første atomreaktor (JEEP I) stod klar på Kjeller allerede 1951 som en av de første reaktorene i verden. IFA drev ved denne tiden to forskningsreaktorer Haldenreaktoren og JEEP II. JEEP II-reaktoren på Kjeller bruktes til grunnforsking i fysikk og produksjon av legemidler, mens Haldenreaktoren bruktes til forskning på materialteknologi og kjernebrenselsikkerhet. Begge reaktorene er fortsatt i drift i dag (2013) og drives av Institutt for energiteknikk (IFE).
Scandpower AS
1971 grunnla Ager-Hanssen Scandpower. Selskapet ble etablert under påtrykk fra daværende industriminister Finn Lied som Ager-Hanssen hadde hatt som sjef på FFI og som nå fikk Norges største selskaper (Norsk Hydro, Elkem, Hafslund og Årdal og Sunndal Verk) til å samle krefter og til sammen etablere et felles eid konsulentselskap som skulle jobbe med blant annet atomenergi. Det var også det Scandpower jobbet med innledningsvis, men har siden utvidet seg innen olje og gass, transport, landbasert industri og energi.
Scandpower er idag et norsk konsulentselskap som tilbyr tjenester og programvarer innen risikostyring, helse, miljø og sikkerhet, kvalitetsstyring, pålitelighet, arbeidsmiljø og teknisk sikkerhet. Selskapet er idag en del av Lloyd's Register Group.
Statoil Group
I 1976 ble han spurt av Finn Lied om å søke på stillingen som visekonsernsjef i oljeselskapet Statoil. I juni 1976 ble han utnevnt til viseadministrerende direktør i Statoil.
Statoil i perioden 1976–1990
Finn Lied var en aktiv pådriver for opprettelsen av statsoljeselskapet Statoil i 1972, hvor hans statssekretær Arve Johnsen ble selskapets første administrerende direktør. Lied var styreformann i Statoil de første 10 årene fra 1974 til 1984. I 1976 ble Ager-Hanssen ansatt som Statoils visekonsernsjef, og som Ager-Hanssen hadde i 24 år fram til 1990. En kort periode etter at Johnsen sluttet som konsernsjef i 1987 var han konstituert som konsernsjef i Statoil før Harald Norvik tok over i 1988.
Statoil i perioden 1990–1997
I perioden 1990–1997 representerte Ager-Hanssen Statoil i forskjellige internasjonale sammenheng, først som rådgiver for Harald Norvik på det energipolitiske og det miljøpolitiske området. Fra 1992–1995 var han Statoils og Statkrafts faste representant i Brussel overfor Europakommisjonen. Som et ledd i sitt arbeid i Brussel var Ager-Hanssen også medlem av den rådgivende komite for Direktoratet for miljøpolitikk i EU-kommisjonen. Ager-Hanssen var også styreleder for kommisjonen Energy for Tomorrows World.
I Johnsens bok Utfordringen fra 1988 Ager-Hanssen beskrevet som følgende: «Henrik Ager-Hanssen har gitt et vesentlig bidrag til Statoils vekst og utvikling. Det er få mennesker jeg har truffet som i samme grad som han forener analytisk evne, kreativitet og realisme».
Eget selskap
Fra 1998 og fram til hans død i 2004 drev han internasjonalt med strategisk rådgivning på energiområdet. Ager-Hanssen var også aktiv med såkorn investeringer i små energi eller teknikk relaterte selskap.
Amerikamesterskapet i basketball for kvinner 1989
Amerikamesterskapet i basketball for kvinner 1989 ble arrangert i São Paulo i Brasil i 1989.
Calophaenoidea
Utseende
Små, slanke, langbeinte, brokete fargede løpebiller.
Levevis
Denne gruppen inneholder mange arter som lever i trær, der de gjerne løper rundt på barken.
Utbredelse
Slekten er utbredt i den neotropiske økosonen (Ecuador).
Lee Jeong-seon
Lee Jeong-seon (født 15. februar 1979) er en sørkoreansk landhockeyspiller.
Han representerte Sør-Korea under Sommer-OL 2004 i Athen, hvor laget hans ble nummer 8.
Ån Bogsveiges saga
Ån Bogsveiges saga (norrønt: Áns saga bogsveigis) er en islandsk fornaldersaga. Hovedpersonen Ån er barnebarn av Ketil Høng og handlingen tar utgangspunkt i Ån og hans bror Thorir fra øya Hrafnista (Ramsta) utenfor Namdalen og deres stridigheter med kong Ingjald i Namdalen.
Det er en av flere sagaer som omhandler Kjetils slekt og som omtales som Ramsta-sagaene (Hrafnistumannasögur).
Kristine Aurdal
Oddny Kristine Susort Aurdal (født 23. mars 1957) er en norsk lokalpolitiker, som representerer Kristelig Folkeparti. Hun er fra høsten 2011 varaordfører i Tysvær kommune. Hun var medlem av kommunestyret i perioden 1995–99 og igjen fra 2007.
Kreis Karl-Marx-Stadt-Land
Kreis Karl-Marx-Stadt-Land var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Karl-Marx Stadt. Etter at landene ble oppløst i DDR i 1952, ble kretsen opprettet under navnet Kreis Chemnitz-Land. Den 10. mai 1953 ble den omdøpt til Kreis Karl-Marx-Stadt-Land.
Kretsen hadde sin historiske opprinnelse i tidligere Landkreis Chemnitz (inntil 1939 kalt Amtshauptmannschaft Chemnitz).
Fra 1990 frem til 1994 fortsatte kretsen å eksistere innenfor Fristaten Sachsen som Landkreis Chemnitz. I forbindelse med Kretsreformen i Sachsen i 2008 ble Landkreis Freiberg slått sammen med Landkreis Döbeln og Landkreis Mittweida til Landkreis Mittelsachsen den 1. august 2008.
Bjørneskinnslue
Bjørneskinnslue er en høy, mer eller mindre tønneformet militærlue som tradisjonelt har blitt framstilt av pelsverk fra bjørn. Bjørneskinnsluer ble brukt av grenaderavdelinger på 1800-tallet, men har siden 1900-tallet bare vært del av paradeuniformer, særlig for grenaderer og gardister. I Danmark er bjørneskinnsluer karakteristisk hodeplagg for både Den Kongelige Livgarde og Tivoligarden i København. Også i Sverige bruker enkelte gardister i Kungliga Livgardet slike høye uniformsluer.
Historikk
Bjørneskinnsluer har bakgrunn i topplueformede grenadérluer med pelskant på 1700-tallet, en militærlue der hattepullen stadig ble mindre og pelsverket større. Pelsluene utviklet seg til ulike varianter, men kunne være utstyrt med synlig tøypull, justerbar hakereim, lueskygge, panneskilt i metall, flettede snorer og pompong (fjærdusk) med agraff (dekorspenne). Den historiske husarlua kalpak (kalt Kalpak på tysk, kalpag på ungarsk, colback på fransk og busby på engelsk) er en sylinderformet pelslue som likner på grenaderenes tradisjonelle bjørneskinnsluer. Kalpak ble båret til husaruniform og hadde ofte en pull som hang som en flagrende tøypose nedover kanten på pelslua.
SS «Andrea Doria»
SS «Andrea Doria» var et italiensk cruiseskip fra rederiet Italian Line (Società di navigazione Italia) med hjemmehavn i Genova, Italia. Skipet er kanskje mest kjent fordi den kolliderte, kantret og sank i 1956, hvor 52 mennesker døde.
Skipet
Skipet var oppkalt etter den genuesiske admiral Andrea Doria fra 1500-tallet. Skipet var på 29 100 registertonn, med en kapasitet på cirka 1 200 passasjerer og et mannskap på 500 personer. For et land som forsøkte å gjenoppbygge sin økonomi og omdømme etter den andre verdenskrig, etter mistet omtrent halvparten av sin handelsflåte, enten ved at skipene ble ødelagt under verdenskrigen, eller ved at de allierte som vant krigen krevde krigserstatning fra de tapende partene i krigen, var Andrea Doria et ikon og symbol for nasjonal stolthet i Italia. Av alle italienske skip i sin samtid var «Andrea Doria» det største, raskeste og antatt det tryggeste. Det ble sjøsatt den 16. juni 1951 og begynte sin jomfrutur den 14. januar 1953.
Havariet
Den 25. juli 1956 nærmet SS «Andrea Doria» seg kysten av Nantucket i Massachusetts, underveis til New York, da den kolliderte med den østgående MS «Stockholm» fra linjerederiet Svenska Amerika Linien. Denne kollisjonen ble kjent som en av historiens mest beryktede maritime katastrofer. SS «Andrea Doria» ble rammet kraftig i siden, og begynte nesten umiddelbart å krenge alvorlig til styrbord side. Det gjorde halvparten av livbåtene praktisk talt ubrukelige. Denne mangelen på livbåter kunne ha ført til betydelige tap av menneskeliv, men på grunn av skipets tekniske design klarte skipet å holde seg flytende i over 11 timer etter den alvorlige kollisjonen.
Den handlekraftige oppførselen til mannskapet, bedringer i kommunikasjon, og rask respons fra andre skip i nærheten var med på å avverge at kollisjonen utartet til en katastrofe på linje med RMS «Titanic» i 1912. 1 660 passasjerer og mannskap ble reddet og overlevde mens 46 mennesker døde som en konsekvens av kollisjonen.
Det evakuerte skipet kantret og sank den følgende morgen. Denne ulykken er fremdeles den verste maritime ulykken som fant sted i amerikansk territorialfarvann siden senkingen av SS «Eastland» i 1915.
Ulykken og dens etterspill ble omfattende dekket av nyhetsmedia. Mens anstrengelsene for berging var vellykket og tilrådelig, førte årsaken til kollisjonen og tapet av SS «Andrea Doria» til oppmerksomhet og mange rettssaker. Hovedsakelig på grunn av en avgjørelse og enighet utenfor domstolene mellom de to rederiene i løpet av høringene umiddelbart etter katastrofen, ble ingen avgjørelse på årsaken(e) noen gang formelt publisert. Selv om den største skylden har blitt plassert innledningsvis på det italienske cruiseskipet, har nyere undersøkelser indikert at feillesning på radaren på det svenske skipet førte til kollisjonskursen, noe som førte til feil på begge sider.
Kim Jong-min (landhockeyspiller)
Kim Jong-min (født 15. juni 1980) er en sørkoreansk landhockeyspiller.
Han representerte Sør-Korea under Sommer-OL 2004 i Athen, hvor laget hans ble nummer 8.